**ΠΡΟΣΚΛΗΣΗ**

Η ΠΡΟΤΑΣΗ Κίνηση για έναν άλλο τρόπο ζωής, η Διευθύντρια και το διδακτικό προσωπικό, προσκαλούν τους γονείς του Σχολείου μας σε Ενημερωτική Συνάντηση.

Η συνάντηση θα πραγματοποιηθεί στο χώρο του Σχολείου στις 6 Φεβρουαρίου 2023 και ώρα 5:30 μ.μ.**,** με θέμα: «Γονεϊκός Ρόλος – Πρόληψη – ΠΡΟΤΑΣΗ» (προστατευτικοί παράγοντες επικοινωνία-όρια-πρότυπα). Η ενημέρωση θα υλοποιηθεί από κατάλληλα εκπαιδευμένους εθελοντές γονείς και στελέχη πρόληψης της ομάδας γονιών της Κίνησης ΠΡΟΤΑΣΗ.

Στόχος της συνάντησης αυτής είναι να ενημερωθούμε για το ρόλο που μπορεί να διαδραματίσει η οικογένεια στην πρόληψη εξαρτητικών συμπεριφορών (π.χ. διαδίκτυο)

Δεδομένου ότι οι γονείς παίζουμε σημαντικό ρόλο στην πορεία προς το μεγάλωμα και την αυτονομία των παιδιών μας, είμαστε τα πιο κατάλληλα πρόσωπα για να προλάβουμε την εμφάνιση συμπεριφορών εξάρτησης. Εξάλλου, η οικογένεια είναι ο πρώτος χώρος, όπου το παιδί μαθαίνει να επικοινωνεί, να σκέφτεται, να δίνει αξία στον εαυτό του, να κάνει σχέσεις με τους ανθρώπους γύρω του, να βιώνει έντονα συναισθήματα και να μαθαίνει να τα διαχειρίζεται.

Επομένως, μέσα στην οικογένεια, είναι δυνατόν να ευνοούνται ή αντίθετα να αποθαρρύνονται συμπεριφορές εξάρτησης.

Θεωρούμε ότι η παρουσία σας στη συνάντηση είναι ιδιαίτερα σημαντική, τόσο για τα παιδιά μας, όσο και για το σχολείο ευρύτερα.

 Η Διευθύντρια και το διδακτικό προσωπικό